钦定古今图书集成/明伦汇编/氏族典/第068卷 > 朱弁
## 钦定古今图书集成/明伦汇编/氏族典/第068卷 > 朱弁

按《宋史朱弁传》：“弁字少章，徽州婺源人。少颖悟，读书
日数千言。既冠，入太学，晁说之见其诗，奇之，与归新
郑，妻以兄女。靖康之乱，家碎于贼，弁南归。建炎初，议
遣使问安两宫，弁奋身自献，诏补修武郎，借吉州团
练使，为通问副使。至云中，见黏罕，邀说甚切，黏罕不
听，使就馆，守之以兵。绍兴二年，金人忽遣宇文虚中”
来言：“和议可成，当遣一人诣元帅府受书还。”正使王
伦受书归，金人迫弁仕刘豫，弁不为屈。久之，复欲易
其官，弁不从。金人知其终不可屈，遂不复强。十三年，
和议成，弁得归。秦桧恶其言敌情，奏以初补官易宣
教郎、直秘阁。有司校其考。十七年应迁数官，桧沮之，
仅转奉议郎。十四年卒。